Тръмп подписа новия Закон за фермерите - Agro-CONSULTANT.net
Тръмп подписа новия Закон за фермерите
Публикувана на Сряда, 09 Януари 2019 13:29
Актуални агро новини.Тръмп подписа новия Закон за фермерите.
Американският президент Доналд Тръмп подписа новия Закон за фермерите, с който се определят насоките в селското стопанство за следващите пет години. Според аграрния министър президентският подпис е "същински Коледен подарък за стопаните".
"Законът вдъхва нова сила на програмите за подсигуряване доходите на фермерите и подкрепя инициативите за развитие на селските региони и за научните изследвания" , посочва министърът. Според него новите разпоредби ще се отразят добре на млекопроизводителите, гарантирайки техните печалби. Предишният закон от 2014-та не успя в това направление, изтъкна министърът.
В новия закон освен това е записана и нова програма за превенция и борба със заболявания по животните. С нея всяка година ще се финансират определени мерки за ветеринарната дейност, сред които разработването на ваксини и подобряването на работата на Националната мрежа от ветеринарни лаборатории. "Така още по-добре ще се защитим от привнасянето на болести от чужбина и ще допринесем за сигурността на храните", допълни той.
За повече актуални Новини от света гледайте АгроТВ
Tags: Тръмп подписа новия Закон за фермерите